शोणित लाजवाब सा होकर पिता का मुंह देखता रह गया। अनुराग ने आगे कहना शुरू किया, ''क्रिकेट खेलना चाहिए, गिटार भी बजाना एक अच्छी बात है, एक संभ्रांत शौक है। तुम इंजीनियरिंग पढ़ते हुए भी अपनी इन रुचियों को जिंदा रख सकते हो। क्रिकेट को एक व्यायाम के रूप में लो, गिटार वादन को मानसिक थकान से मुक्ति के तौर पर लो। पकड़ अच्छी बन जाये तो कॉलेज की टीम में जगह बना लो.....कॉलेज की सांस्कृतिक कार्यक्रमों में अपनी प्रस्तुति दो। लाखों लोग हैं जो खेल और संगीत को इसी रूप में लेते हैं।ÓÓ